Potgooi – Nuus 9:30 1 OKTOBER 2018 – Maandag – FM Gospel Active Internet Radio
Die Nuus word aangebied in samewerking tussen Netradiosa, FM Stereo & FM Gospel Live Active
Onderwys toestande versleg by die dag wat die gevolg het dat onderwysers nou na ander lande ‘n heenkome soek.
Buiten die standaarde en klomp rompslomp waarmee onderwysers oorlaai word, word dit nou ook ‘n gevaarlike beroep, want “kinders” bring messe en selfs vuurwapens skool toe – nie om te spog daarmee nie maar om dit te gebruik as iemand sou durf waag om hom of haar aan te spreek of tereg te wys.
Gevalle van geweld by skole vind daagliks plaas terwyl skole en die departement die gevalle probeer afmaak as nie ernstig nie.
Dit is, soos onderwyskundiges dit stel, die gevolg van ‘n multikulturele onderwys stelsel waar kinders gedwing word om te integreer ongeag die ouderdom, taal, kultuur of godsdiens van medeskoliere.
Geldelike aansporing dien as verdere rede vir onderwysers om die land te verlaat met die Verenigde Arabiese Emirate as die groot trekpleister waar ‘n salarisse van meer as R70 000 per maand verdien kan word.
Intussen sê die Departement van Onderwys dat die uittog nie rede vir kommer is nie aangesien die universiteite jaarliks mense oplei om onderwysers te word.
Die wapen vervaardiger Denel kon nie sy senior bestuurslede se volle salaris betaal aan die einde van September nie.
Denel benodig glo dringend befondsing en finansiële bystand en sal seker weer deur tesourie gehelp word met belasting geld om voort te gaan. Die invloed van Zuma en die Guptas is nog steeds besig om staatsentiteite in die grond in te werk.
‘n Aardbewing in Indonesië het nie net duisende inwoners met vrees en paniek gevul nie, maar ook groot skade aan geboue en infrastruktuur veroorsaak.
Vereeniging – Sonnig en warm
Min 11 Max 32
Bloemfontein – Gedeeltelik bewolk maar warm
Min 10 Max 29
Durban – Gedeeltelik bewolk maar baie warm
Oos-London – Bewolk maar warm
Upington – Gedeeltelik bewolk
Port Elizabeth – Bewolk en koel
En dit is die einde van die nuus en weerberig.
Previous PostPotgooi – Nuus & Weer 9h30 28 September 2018 – Vrydag
Next PostPotgooi – Nuus 9:30 2 Oktober 2018 Dinsdag